經數: 一七八○

經名: 淨名玄論卷第三

頁數: 八七一

上              欄

非小. 小大則非大. 非大非小假名大小. 故大

小義始成. 以大小得成. 方有容入以小是大

小故. 小得容大. 大是小大故. 得大入小. 大小

旣爾. 容入亦然. 容是不容故容. 不容是容不

容. 以不容是容不容故. 小不容是容不容. 而

得容矣. 大不入是入不入. 而得入矣. 問. 何

故就大小. 明定不定. 復約容入. 明定不定

耶. 答. 有所得義. 有二種決定. 一大小體定.

二容入用定. 故無大小之體及容入之用 . 對

此二定. 還明因緣體用. 一者大小體是因緣

故. 大小始成. 二容入之用是因緣容入故. 大

小之用卽立. 故須兩明. 問. 但大小是俗境. 容

入之用則應是權智用. 云何言大小之體及

容入之用皆是俗境. 答. 俗諦之中. 具有體用.

但要須權智運之. 方能容入. 故具有境智也.

問. 今辨俗諦境不思議. 云何乃明權智用耶.

答. 此中具境智兩義. 若明大小之體及容入

之用. 此是俗境. 若以權智運令容入. 卽是權

智用也

次明眞境不思議. 俗境則一無量不可思議.

眞境則無量一不思議. 故中論云. 諸法實相

者. 心行言語斷. 無生亦無滅. 寂滅如涅槃.

問二乘亦會實相. 云何言實相不可思議耶.

答. 以此責由來. 舊宗亦成難解. 旣三乘同會

眞境. 皆絶四句. 二乘與菩薩所行是同. 云何

菩薩不思議耶. 今明二乘與菩薩不同. 略有

六義. 故有思議不思議. 一者二乘但得生空.

不得法空. 故可思議. 菩薩具得二空. 故不思

議. 二者二乘亦不具得生空. 所以然者. 於我

中                      欄

無我不二. 是無我義. 二乘見我無我二. 云何

得無我耶. 三者利根二乘. 設得法空. 蓋是折

法明空. 菩薩法空. 自性空. 自相空. 卽空爲

有. 卽有爲空. 故二乘法空可思議. 菩薩法空

不思議. 四者. 釋論云. 二乘得但空. 故可思

議. 菩薩得不可得空. 故不思議. 五者二乘得

小空. 如毛孔空. 菩薩得空廣. 遍如十方空. 問.

空何有大小耶. 答. 二乘不能別相一一知諸

法空. 但總相知十二入空. 故名爲小. 菩薩能

別相知一切法. 謂[&FFFF]#細大小淺深. 然後知其

是空. 故空廣大. 又二乘但得三界內人法空.

故約有明空. 空義卽短. 菩薩知三界內人外

人法皆空. 故約有明空. 空義卽長. 故二乘得

小分空. 猶如[&FFFF]#馬. 菩薩具得多空. 猶如香

象. 故空有多小也. 六者明二乘但得生死空.

不見大涅槃妙有體絶萬相故空. 何肉知涅

槃妙有卽空. 故二乘空可思議. 菩薩空不可

思議. 問. 若爾二乘與菩薩不同觀實相. 何得

法華云同入法性. 涅槃云同觀中道耶. 答. 古

舊辨三乘同觀. 或云三乘異觀. 二說紛綸. 今

略陳之. 三乘有同觀. 有異觀. 以其同見於空.

故言同觀. 有得二空. 不得二空. 如上六義. 則

不同觀. 同與不同. 各有其義. 不應偏執. 問.

眞境唯一不思議. 亦得有多不思議. 答. 實相

無二. 但約敎有淺深. 如上入不二法門三階

之說

1次合明眞俗不思議. 亦前示常明非不思議.

後明得方是不思議. 若有所得眞俗. 各住自

性故. 眞不得是俗. 俗不得是眞. 如此眞俗. 是

下                      欄

斷常二見根本. 如法華云. 若有若無等. 依止

此諸見. 具足六十二. 乃是不思議家彰發生

二見之有無耳. 何名不思議耶. 今明. 空有是

因緣. 有非空則不有. 空非有卽不空. 空宛然

而有. 有宛然而空. 故肇公云. 譬如幻化人. 非

無幻化人. 幻化人非眞人也. 人宛然而非人.

非人宛然而人. 寶積歎云. 能善分別諸法相.

於第一義亦不動. 此是不動第一義而分別諸

法. 分別諸法. 不動第一義. 如此空有因緣無

□. 唯是佛菩薩所行故. 名不可思議. 上來明

三境三智不思議竟

*次泯境智不思議. 上開境智二者. 此是不二

二義耳. 而境智是因緣義. 非境無以明智. 非

智無以辨境. 故境名智境. 智名境智. 境智則

非智. 智境則非境. 非境非智. □跡2區尋. 故

釋論云. 緣是一邊. 觀是一邊. 雖是二邊. 名爲

中道. 影公云. 夫萬化非無宗. 而宗之者無相.

虛宗非無契. 而契之者無心. 故聖人以無心

之妙慧. 契彼無相之虛宗. 則內外□冥. 緣智

俱寂. 雖緣智俱寂. 而境智宛然. 故名不可思

議也

四明不思議多少. 問. 不思議凡有幾門. 答. 數

甚多. 非可具擧. 今略陳五種. 示其樞要. 一聞

不聞不思議. 二大小不思議. 三通別不思議.

四本跡不思議. 五內外不思議. 此五門略攝

衆數. 義無不收

第一聞不聞不思議者 . 大品云. 諸聲聞等. 聞

與不聞. 皆欲得聞. 當學波若. 釋論云. 佛說不

可思議解脫經. 聲聞在座. □皆不聞. 卽佛初

經數: 一七八○

經名: 淨名玄論卷第三

頁數: 八七二

上              欄

成道. 說華嚴經. 是也. 有人謂. 釋論所引之不

可思議解脫經. 是淨名經. 其人不讀華嚴. 亦

不尋釋論. 故有斯謬耳. 此不思議. 唯菩薩得

聞. 二乘不聞. 若淨名經. 辨不思議. 則大小俱

聞故云聞不聞不思議也

第二大小不思議者. 釋論云. 小乘法中. 有五

不思議. 一衆生業行不思議. 二世間不思議.

三龍力. 四坐禪人力. 五佛力. 大乘法中. 明六

十劫說法華經. 時衆謂如食頃. 小乘法中. 無

有此事. 謂大小不思議

第三通別不思議者. 然大乘經. 通皆是不思

議. 如肇公云. 始自淨國說乎法供養. 其文雖

殊. 不思議一也. 故若境若智. 若權若實. 因之

與果. 依之與正. 皆是諸佛菩薩法門. 絶二乘

境界. 所以然者. 理內無依無得. 無有1彰□.

不出不動. 如幻如化. 凡夫二乘有所得學大

乘人. 皆是理外. 聞有作有解. 聞無起作無心.

故不能思量佛菩薩擧足動出之事. 肉2染妙

道耶. 故通皆是不思議也. 別不思議者. 雖通

唱不思議. 恐凡夫二乘有所得人. 不肯信受.

謂諸佛菩薩. 有言無事. 故別示其不思議[&FFFF]#.

如高廣之座入於小室. 小室宛然廣博. 就事

而觀. 淵不可測. 假令二乘究劫思惟. 出不能

解. 肉復能作目見斯事. 便信諸佛菩薩有深

妙道. 非二乘所知. 故稍鄙小心. 漸欣大道. 亦

今未發心者發菩提心. 受持頂載. 已發心者

增進深入. 故明別不思議. 問. 何以知有通別

不思議耶. 答. 題稱不思議經. 則一部皆是不

思議. 謂通不思議也. 別有不思議品. 示不思

中              欄

議事. 謂別不思議也

第四明本[&FFFF]#不思議. 肇公. 正用本[&FFFF]#. 釋不思

議. 故以四句明本. 以四句辨[&FFFF]#. 四句明本者.

統萬行. 則以權智爲主. 樹德本. 則以六度爲

根. 濟[&FFFF]#惑. 則以慈悲爲3悲首. 語宗極. 則以

不二爲言. 此不思議本也. 至如借座4燈王.

請飯香土. 室苞乾像. 手接大千. 不思議之[&FFFF]#

也. 問. 此就何義. 辨本[&FFFF]#耶. 答. 講者多誦此

言. □謂以法身爲本. 應物爲[&FFFF]#. 故云非本無

以垂[&FFFF]#. 非[&FFFF]#無以顯本. 本[&FFFF]#雖殊. 不思議一

也. 今謂非無法身爲本應物爲[&FFFF]#. 但肇公意

不然. 正以理本爲本. 事[&FFFF]#爲[&FFFF]#. 若次第論之.

不出三法. 一理. 二智. 三敎. 理能發智. 則理

爲智本. 智能說敎. 則智爲敎本. 今以理智對

敎. 故理智皆是其本. 則以敎爲[&FFFF]#. 理智爲本

者. 不二卽是理. 權實及六度四等. 皆是悟理.

故成所以. 肇公云. 語宗極. 則以不二爲言. 理

智雖皆是本. 但理是本中之本. 故名宗極. 故

束此四句. 開其二本. 一句爲理本. 三句爲行

本. [&FFFF]#中四句. 應有二[&FFFF]#. 一以形爲[&FFFF]#. 二以言

爲[&FFFF]#. 以形爲[&FFFF]#. 就形明不思議. 以言爲[&FFFF]#. 就

言示不思議. 但今四句. 皆就形[&FFFF]#. 示不思議.

不就言[&FFFF]#辨不思議者. 良以形[&FFFF]#示不思議

顯. 故如借座請飯等. 言[&FFFF]#示不思議不顯. 口

雖說本不思議. 不現其事者. 則取信[&FFFF]#由. 故

不就言明不思議[&FFFF]#也. 問. 何故云非本無以

垂[&FFFF]#. 答. 要由根本. 有不思議理及不思議智.

方得爲衆生示不思議. 以上化下. 故名爲垂

也. 由此不思議事. 得顯不思議理. 故言非[&FFFF]#

下                      欄

無以顯本也. 問. 但以法身爲本. 應身爲[&FFFF]#. 有

何失耶. 答. 但得以智爲本. 不得以理爲本. 但

得本中之末. 不得本中之本. 斯意則局. 今辨

[&FFFF]#者. 若形若敎. 若內身若外報. 此土他方. 隨

有不思議事. 皆得因此顯不思議本. 非但應

身也. 問. 云何名本[&FFFF]#雖殊不思議一. 答. 有人

言. 明本[&FFFF]#二身相卽故云一. 如云吾今此身

卽是法身. 有人言. 本[&FFFF]#雖殊. 明不二二義. 不

思議一. 明二不二義. 今謂未解譯他文章. 故

有異說. 原肇公論本[&FFFF]#意者. 正欲解不思議.

此經旣名不思議. 約何物法. 辨不思議. 是故

不思議中. 有本有[&FFFF]#. 故開本[&FFFF]#二門. 雖有本

有[&FFFF]#. 而同是不思議. 故明不思議一耳. 何勞

云云作諸異釋. 若言明本[&FFFF]#不思議一. 便作

前二解者. 肇公又云. 始自淨國. 終訖法供養.

其文雖殊. 不思議一也. 可復有餘釋耶. 而一

師云. 本[&FFFF]#雖殊. 故開於二身. 不思議一. 明本

[&FFFF]#是因生義. 非本無以垂[&FFFF]#. 非[&FFFF]#無以顯本.

故本是[&FFFF]#本. [&FFFF]#爲本[&FFFF]#. 本[&FFFF]#則不[&FFFF]#. [&FFFF]#本則

不本. 不本不[&FFFF]#. 名爲正法. 故稱爲一. 蓋寄此

文. 明二不二義耳. 聽者不聽其旨. 妄咎大師.

問. 旣明本[&FFFF]#不同. 云何不思議是一耶. 答. 旣

是不思議經. 一切不思議. 故云不思議一. 所

以然者. 此之本[&FFFF]#. 皆是佛菩薩無依無□法

門. 凡夫二乘所不能測. 故云不思議一. 又此

本[&FFFF]#. 同是無功用心. 不假思量議度. 故云不

思議一. 前據所化不思議一. 後約能化不思

議一. 問. 旣有本跡不思議. 亦有本[&FFFF]#解脫不.

答. 法身爲本. 應身爲[&FFFF]#. 亦得有二解脫. 又內

經數: 一七八○

經名: 淨名玄論卷第三

頁數: 八七三

上              欄

德爲本. 外事爲[&FFFF]#. 卽此[&FFFF]#縱任自在. 又是諸

佛菩薩依果. 亦是解脫

第五明內外不思議者. 此但就無功用位明

之. 大士積因已久. 道行純熟. 有所施爲. 任運

卽成. 不假思量. 無復議度. 故不思議. 亦得分

此爲二. 不思而現一切形. 不議而說一切敎.

故名不思議也. 又不思而內知. 不議而外應.

故名不思議. 此但稱不思議. 不得加之以可.

若云不可思議. 則此釋非便也. 問. 旣不思. 云

何能示一切形. 不議. 云何能說一切敎. 答. 譬

如摩尼珠. 無心思量. 而能雨一切物. 亦如天

鼓無心議度. 而應諸天意. 出種種聲. 法身菩

薩. 亦復如是. 此是內不思議. 外不思議者. 菩

薩無方. 任運施用. 而二乘下位. 窮劫. 思之

不知. 議之不解. 故云不可思議. 須安可字也.

問. 內無功用. 與外不測度. 明不思議. 云何廣

狹耶. 答. 內無功用. 但約智門. 又是高位以

上. 此則局也. 若云物不能測名不思議者. 若

境若智. 若形若聲. 二乘下位皆不能測. 義門

則廣. 所以文中但據外不能測. 名不思議也

次釋解脫門. 略有五門. 一名體門. 二因果門.

三考得失門. 四會敎門. 五同異門

一名體門

問. 題稱不思議解脫法門. 文云有解脫名不

思議. 何故前後不同. 答. 各有其義. 文云解脫

名不思議者. 以解脫爲體. 不思議爲名. 必由

有體. 故方立名. 故云有解脫名不思議也. 題

云不思議解脫者. 題旣欲立其名. 先云不思

議. 由不思議名. 題不思議體. 故先名而後體

中              欄

也. 文中則以本垂[&FFFF]#. 題則以[&FFFF]#顯本. 欲二義

相成. 故文題互擧. 問. 何故以解脫爲體. 不思

議爲名耶. 答. 夫論縱任自在無方妙用. 必由

體無累結. 故就解脫辨不思議. 又爲對二乘

人. 二乘人云. 解脫但是無累之名. 無爲不能

無所不爲. 故今明諸佛菩薩解脫. 雖是無爲.

而能無所不爲. 故偏就解脫. 名不思議. 又爲

對凡夫. 凡夫亦有不思議. 如五不思議中龍

力不思議. 而無解脫. 是故云有解脫名不思

議. 又凡夫住有. 不能觀空. 二乘入空. 不能觀

有. 空有俱縛. 故無解脫. 以無解脫. 故非不思

議. 今雙斥二見. 明非凡夫行非賢聖行. 是菩

薩行. 雖有而常行空. 雖空而常涉有. 空有無

□. 故名解脫也. 以有解脫故名不思議. 又對

有功用位. 以不能空有任運無□. 故名爲縛.

非不思議. 以無功用心空有無□. 故稱解脫.

名不思議也. 問. 何故復言不思議解脫. 答. 解

脫多門. 如二乘之人. 亦有解脫. 蓋是思議解

脫. 今明諸佛菩薩解脫. 是不思議解脫. 爲簡

小乘. 故作此說也. 又大乘中. 有無量解脫. 今

是不思議解脫也

二論因果門

此經云諸佛菩薩有解脫名不思議. 故知解

脫通因果也. 就佛而明因果解脫者. 脫五住

煩惱. 名因解脫. 離二生死. 名果解脫. 就菩薩

明者. 得無生忍. 破諸煩惱. 名因解脫. 得法

身. 捨於肉身. 名果解脫. 此二□從所離立名.

以報身爲果累. 煩惱爲因累. 脫因果二累. 名

因果解脫也. 若以佛所得解脫. 爲果解脫. 菩

下              欄

薩所得. 爲因解脫者. 此當體以立名也. 問. 釋

論云. 得無生忍故破煩惱魔. 得法身故破陰

魔. 無生法忍與法身何異. 答. 煩惱魔與陰魔.

此是因果兩累. 無生忍與法身. 卽因果二解

脫. 是知異也. 問. 云何名法性生身. 答. 此悟法

性. 是故受身. 謂法性生身. 問. 佛亦悟法性. 而

受身與菩薩何異. 答. 佛窮法性之原. 以法性

常故. 佛身亦常. 故云諸佛所師所謂法也. 以

法常故. 諸佛亦常. 菩薩未窮法性. 法性雖常.

而身未常. 是故異也. 若以所悟法性爲身. 名

法性身者. 則佛與菩薩法身不二. 同皆常也.

但論云受法性生身. 法性生身者. 從法性而

生. 故不指法性爲身也. 問. 菩薩捨三界分段

肉身. 則受於變易. 分段變易. 俱名生死. 何故

以變易爲法身耶. 答. 此開十地及二生死. 今

略述之. 初地至佛地. 有三十三障. 十一爲煩

惱. 卽生死之緣也. 十一爲業. 卽生死之因. 十

一爲報. 卽生死之果. 問. 界外煩惱與業何異.

答. 有所得分別之心. 卽名煩惱. 作意取捨. 故

名爲業. 是故異也. 此業煩惱. 名爲集諦. 生死

之果. 卽是苦諦. 地地有其無生智. 滅此苦集.

卽滅道二諦. 故界外具四諦也. 今言捨肉身

受法性生身者. 此約變易生死身. 以爲法性

生身. 以法性爲緣. 煩惱爲因. 故云法性生身.

就變易生死中. 復有二身. 無生智由悟法性

有. 故爲法身. 變易生死果. 卽是生死報身. 此

約苦道二諦. 分二身也. 問. 勝□云. 四住爲

緣. 有漏爲因. 得界內分段身. 無明爲緣. 無漏

業爲因. 受變易身. 云何言界外□是業煩惱

經數: 一七八○

經名: 淨名玄論卷第三

頁數: 八七四

上              欄

爲因緣得生死身耶. 答. 南北異論. 紛綸不同.

今不具述. 相續解脫經. 及攝大乘等. 旣辨二

十二愚. 卽知十一爲業. 十一爲煩惱. 此是有

漏. 不云無漏也. 而勝□云. 無漏業爲因. 此據

二乘人爲論耳. 二乘以三界繫法爲有漏. 出

三界不繫法爲無漏. 是故今明以無漏業. 生

三界外耳. 而實定有漏也. 問. 若據二乘. 界內

爲有漏. 界外爲無漏. 亦應界內爲無明. 界外

非無明. 何故云. 以無明爲緣生界外耶. 答. 此

實例也. 但今欲隱顯互明. 故作此說耳. 問. 佛

斷五住. 卽因解脫. 名有餘. 捨二生死. 謂果解

脫. 卽無餘. 菩薩可得類耶. 答. 菩薩得無生.

破煩惱. 名因解脫. 卽有餘. 得法性生身. 捨肉

身. 謂果解脫. 卽無餘. 故隨分亦具此二也

三考得失門

問作此釋者. 與舊何異. 答. 此義出經. 彼此同

用者. 言不可異. 意不可同. 如上釋也. 又舊但

知界外無漏業生. 有諸異釋. 不達融會之旨.

故通經爲謬矣. 問. 若斷煩惱. 爲因解脫. 捨生

死. 爲果解脫. 何得此經云佛爲增上慢. 說斷

煩惱. 名解脫. 若無增上慢. 煩惱卽解脫. 又云

不壞於身. 而隨一相. 豈得捨生死身名果解

脫耶. 答. 如舊所明者. 皆爲淨名所呵. 非解脫

之義也. 問. 何故被呵. 答. 作此釋者. 乃是縛

義. 未名解脫. 豈不被呵. 所以然者. 雖有煩

惱. 治道斷. 斯謂無煩惱. 於煩惱中. 起有無

見. 始成縛義. 何有解脫耶. 又此乃於煩惱中.

更起煩惱. 就其縛中. 重起纏縛. 所以然者. 本

有舊煩惱. 名爲舊縛. 尋經讀論近友從師. 便

中              欄

謂煩惱是有. 而斷之令無. 故於舊煩惱中. 新

起有無二見. 豈非縛中更復縛耶. 又謂. 凡夫

有煩惱. 故起有見. 1謂聖無煩惱. 故起無見.

故於若聖若凡. 令起有無二見. 故凡聖皆爲

縛. 何有解脫耶. 問. 世諦之中. 有於迷悟. 眞

觀惑虛. 實虛妄. 有何縛解. 答. 觀子之問. 則重

起於縛. 所以然者. 聞世諦之中有縛解. 豈不

生於有心. 聞眞諦中無縛解. 豈不起於無念.

故於眞俗. 還成煩惱. 生心動念. 終不離魔.

2俱撫臆論心. 不用虛言往復. 又言. 煩惱是

縛. 智慧爲解. 諸凡夫爲縛人. 眞聖爲解人. 故

捨凡取聖. 滅惑生解. 以滅惑故. 不爲惑所縛.

而遂有解. 則爲解所縛. 捨生死. 不爲生死所

縛. 得涅槃. 則爲涅槃所縛. 如是常與無常. 眞

之與妄. 亦復如是. 又我師興皇和上. 每登高

坐. 常作是言. 行道之人. 欲棄非道心於正

道. 則爲道所縛. 坐禪之者. 息亂心靜. 爲禪所

縛. 學問之徒. 謂有智慧. 爲慧所縛. 復云. 習

無生觀. 欲破洗有所得心. 則爲無生所縛. □

是就縛之中. 欲捨縛耳. 而實不知皆是繫縛.

故法華云. 不覺不知. 不驚不怖. 正擬斯人. 以

3若欲捨苦. 更非心道也. 問. 若上來所說. 皆

是縛者. 名何爲解脫耶. 答. 觀問者之心. 則離

上縛外. 別欲心解. 便謂縛解爲二. 經云. 明與

無明. 愚者謂二. 則名爲縛. 何猶解脫耶. 問.

今不言其一二. 但請陳解脫之旨. 答. 考詳問

意. 終有所心. 則終有所縛. 何猶解脫耶. 此

之一訓. 足曉玄悟. 如其未了. 今略示敎門. 前

云有煩惱而斷之令無. 故於煩惱上. 起有無

下              欄

新縛. 若能了煩惱本不有今不無. 則故惑自

消. 新病不起. 畢故不造新. 名得解脫也. 上云

捨煩惱不爲煩惱所縛. 欲心智慧. 爲慧所縛.

今若能愚智雙棄. 凡聖兩捨. 卽是蕭然無寄.

名爲解脫. 又若由來明欲捨縛. 前進心解. 今

但觀煩惱. 煩惱體性則是解脫. 云何乃欲捨

縛而心解耶. 是故經云. 三毒卽佛道. 煩惱名

解脫. 所以然者. 煩惱體性本不生滅. 豈非卽

是解脫也. 問. 若爾者. 此乃是會眞諦境. 煩惱

卽空. 以悟空爲解脫耳. 云何言煩惱卽是解

脫耶. 答. 卽煩惱體性本空. 不言煩惱是有. 會

眞諦境. 然後方空. 如眼病見空華. 只華卽是

空. 不可言先有此華. 觀眞諦境. 方知華空. 大

品云. 諸法無所有如是有. 如是有無所有. 此

經云. 從無住本故起妄相分別. 是故. 有身皆

空華義耳. 衆生迷故. 以空爲華. 若得了悟. 知

華本空. 問. 迷故以空爲華. 若悟知華本空. 與

未得菩提時. 以菩提爲煩惱. 得菩提時. 以煩

惱爲菩提何異. 答. 卽是此義. 經云寂滅是菩

提. 衆生未悟寂滅. 則寂滅於衆生成煩惱. 了

悟之日. 知煩惱本寂滅. 故煩惱是菩提. 問. 爲

是迷菩提謂菩提是有. 故菩提名煩惱耶答.

4故自有此一塗. 蓋是末中倒耳. 然衆生本是

寂滅. 亦本是菩提. 以空倒故. 寂滅於衆生成

不寂滅. 菩提於衆生成不菩提. 如前云. 諸法

無所有. 衆生以無所有爲有. 此是根本倒也.

衆生旣以無所有爲有. 聖人爲欲息其妄謂

之有. 故爲說菩提. 而衆生不知其旨. 便謂菩

提爲有. 故菩提復成煩惱. 故有本末二重倒

經數: 一七八○

經名: 淨名玄論卷第三

頁數: 八七五

上              欄

也. 若是本倒. 則衆生自起. 末中論倒. 則[&FFFF]#敎

而生. 問. 末中論倒. 此事不疑. 衆生旣本是無

所有. 今以無所有爲有. 亦應本是菩提. 今變

成不菩提. 若爾者. 今得佛竟. 亦應變成衆生.

如是循環. 則無窮也. 答. 不言衆生本無所有

今方是有. 但論卽此衆生本是無所有. 如華

本是空. 不言變空成華. 亦非變華爲空. 於病

人空□是華. 於無病人華□是空. 於衆生. 菩

提成煩惱. 於了悟之人. 煩惱常是菩提. 故先

云. 於緣未始一. 於道未始二. 卽其事也. 問.

若爾者. 蓋是夢虛空華義耳. 昔已被彈. 今云

何用. 答. 什公云. 十喩以悟空. 空必待是喩.

借言以會意. 意盡無會處. 旣得出長羅. 住此

無所住. 若更執1熟空華. 還成縛也

四會敎門

問. 若不斷煩惱. 如不除空華者. 經有四句. 一

斷煩惱. 如大品云. 一念相應慧. 斷煩惱及習.

二不斷煩惱. 如此經云. 不斷煩惱. 而入涅槃.

三亦斷亦不斷. 如涅槃經云. 一切衆生. 不破

煩惱. 亦不與俱. 旣有四文. 云何偏用. 又四句

相害. 請爲會通. 答. 爲緣故異. 而大意猶同.

佛爲增上慢. 未斷煩惱. 自謂得聖. 故說斷煩

惱也. 爲二乘人言有煩惱可斷. 故言不斷耳.

欲明中道義. 故說亦斷亦不斷. 如佛告梵王.

今說中道. 一切衆生. 不能破結. 明離其有邊.

非不能破. 辨離其無邊. 欲雙斥凡聖二見. 明

非斷非俱. 非俱故不同凡. 非斷故不同聖. 故

來意異也. 所言大意同者. 雖有四句. 只是一

句耳. 知煩惱本自不生. 今亦無滅. 故無所斷.

中              欄

以能如此了悟故. 煩惱不復現前. 則名爲斷.

故不斷卽是斷. 實無所斷. 云何破之. 而惑不

現前. 云何不破. 以無所破. 是故不斷而無惑

現前. 云何與俱. 是以四句猶一句耳. 又此經

所興明解脫者. 正明釋迦一期出世. 大小凡

聖有所得人諸縛. 悉令得解脫. 原如來出世.

赴緣施敎. 本令悟不凡不聖不大不小不二

法門. 而有凡聖大小者. 皆是非凡非聖非大

非小. 故能凡能聖能大能小耳. 雖有凡聖. 不

動無凡聖. 大小亦然. 但[&FFFF]#敎之徒. 聞凡作凡

解. 聞聖作聖解. 大小亦然. 故□成有所得. 悉

繫屬於魔. 非佛弟子. 是知如來命文殊於異

方. 召維摩於他土. 爰集毘耶. 共弘斯敎. 先以

三品. 破凡夫二乘菩薩三病. 令悟不凡不聖

不大不小. 以解脫此三病. 故云解脫. 次論能

化解脫者. 上已辨一義. 今更說異門. 淨名於

染不染. 不爲染縛. 處淨非淨. 不爲淨縛. 雙遊

染淨. 不爲非染淨縛. 實無所行. 不爲染淨所

縛. 是故名爲解脫. 染淨旣爾. 萬義類然

五同異門

問. 心慧二解脫. 與此經解脫何異. 答. 今正約

二慧明解脫. 如上說之. 但小乘明心慧二解

脫. 諸論異釋不同. 龍樹云. 斷樂愛煩惱. 名心

解脫. 斷樂見煩惱. 名慧解脫. 又餘論云. 斷於

定障爲心解脫. 斷於慧障. 爲慧解脫. 又云. 得

盡智爲心解脫. 得無生智爲慧解脫. 此皆小

乘義也. 亦得心解脫就體. 慧解脫據用. 直明

於心. 是故就體. 心有萬用. 慧爲其主. 故慧解

脫約用. 所以涅槃中. 開慧解脫爲五通. 故知

下              欄

約用也. 亦得心解脫就定. 慧解脫約慧. 慧從

定發. 故有五通. 問. 有爲解脫. 無爲解脫. 與

此經解脫何異. 答. 小乘人五分法身. 解脫身

謂有爲解脫. 數滅涅槃是無爲解脫. 大乘法

中. 明二智以爲解脫. 不二而二. 開因果不同.

因中二智. 名爲有爲解脫. 果門權實. 謂無爲

解脫

後釋法門. 卽不思議可軌名法. 法有虛通. 故

名爲門. 又法有無量門. 今是不思議門也. 又

正道未曾思議與不思議. 今云不議者. 是

通道之門耳也

淨名玄論卷第三2(名題下)

淨名玄論卷第四(宗旨3上)

4第二論宗旨  凡有二. 一總定宗旨. 二別

釋二智一總定宗旨者. 論曰. 已知名字. 宜

識旨歸. 旨歸不同. 凡有四說. 有人言. 此

經名不思議. 卽以不思議爲宗. 標淨名. [&FFFF]#

能說之人. 題不思議. 辨經宗致. 故肇公以

四句明不思議本. 四句明不思議[&FFFF]#. 本跡雖

殊. 不思議一也. 有人言. 此經雖明不思議

解脫. 正以因果爲宗. 如佛國初會. 明淨土

因果. 方便品至不二法門. 明法身因果. 香

積以去竟經. 重明淨土行及法身因果. 宜以

因果爲宗. 有人言. 此經以二行爲宗. 一淨

佛國土行. 二成就衆生行. 初會明淨土行. 次

會明成就衆生行. 方丈重會雙明二行. 問疾

經數: 一七八○

經名: 淨名玄論卷第四

頁數: 八七六

上              欄

至不二法門. 重明成就衆生行. 香積重明淨

土行. 菴[&FFFF]#後會. 且雙明二行. 菩薩行品. 明成

就衆生行. 見阿褒佛品. 明淨佛國土行. 故以

二行爲宗. 菩薩得無生忍以後. 更無餘事. 但

欲淨佛國土成就衆生. 故一部始終. 明此二

要行. 爲此經宗. 今所明者. 非無前義. 但師資

所習. 正以二智. 爲宗. 問. 以何文義用二智爲

宗. 答. 法供養品. 天主曰. 以我雖從佛及文

殊. 聞百千經. 出未曾聞是不可思議自在神

通決定實相經典. 夫實相是入道本. 不思議

神通爲化物之宗. 法中要極. [&FFFF]#過斯二. 現自

在神通. 卽實慧方便. 決定實相. 卽方便實慧.

雖實相而神通. 雖神通而實相. 動寂不二. 而

權實宛然. 一部之經. 盛談斯法. 故以二智爲

宗. 又智度菩薩母. 方便以爲父. 是淨名父母.

卽爲淨名經宗. 又此經所興. 正起於疾. 疾是

方便. 方便由實. 故以二智爲宗. 又此經名維

摩詰經. 以菩薩爲敎主. 正以二智名爲菩薩.

方便實慧. 不同凡夫. 實慧方便. 簡非小道. 又

方便實慧名爲菩薩. 實慧方便. 名摩訶薩. 故

以成菩薩法. 爲菩薩經宗. 問. 二智由二境生.

何故不境智合爲經宗. 答. 爾炎雖是智母. 而

三乘共觀. 二智獨菩薩法. 故般若不屬二乘

佛. 但屬菩薩. 般若之巧. 名爲□和. 般若尙不

屬二乘. □和卽聲聞絶分. 故以智爲宗. 不取

境也. 問. 此經. 始自淨土終訖法養. 其文雖

殊. 不思議一. 何故不用不思議爲宗. 答. 一部

之敎雖皆是難思. 別而言. 正以解脫爲不思

議. 故云諸佛菩薩有解脫. 名1不思議. 住此

中              欄

解脫. 能現一切形. 能說一切敎. 而物不能測.

故通名不思議解脫. 則是二智. 故以二智爲

宗. 問. 解脫云何卽是二智. 答. 二智無累. 故

稱解脫. 則此解脫. 心行處斷故. 意不能思. 言

語又滅故. 則口不能議. 故知二智則解脫也.

問. 解脫是二智. 旣以二智卽解脫. 何故不以

二智解脫爲體. 答. 正以二智爲解脫體. 不以

解脫爲二智體. 何以知之. 經云. 慧有方便解.

方便有慧解. 不言解脫有方便. 解脫有於慧.

故知二智爲解脫. 體不以解脫爲二智體. 問.

若以二智爲解脫體. 何故不稱二智不思議.

而名解脫不思議. 答. 一切法門. 凡有二種. 一

者立名. 二者辨體. 不思議解脫. 卽經之名. 而

此解脫. 以二智爲體. 故名體兩擧. 義則多含.

若以不思議爲名. 復以不思議爲體. 則名體

相2監. 義無多兼. 問. 無爲法身爲果解脫. 無

漏智爲因解脫. 若以解脫爲宗. 則因果皆備.

今以二智爲體. 但得因門. 答. 無爲法身. 無漏

智. 不思議解脫. 名雖有三. 而體無二也. 無累

不盡. 稱爲解脫. 無境不照. 名爲智慧. 眞極可

軌. 故目爲法. 卽以法爲身. 故名法身. 非但義

含因果. 而亦體備三德

二別釋二智. 有十一門. 一□名門. 二釋名門.

三境智門. 四同異門. 五長短門. 六3六智門.

七開合門. 八斷伏門. 九攝智門. 十常無常門.

十一得失門

一□名門

昔在江南. 著法華玄論. 已略明二智. 但此義

旣爲衆聖觀心法身父母. 必須精究. 故重論

下              欄

之. 此義若通. 則方等衆經. 不待言而自顯. 具

存梵本. 應云般若波羅蜜□和波羅蜜. 故此

經云. 智度菩薩母. 方便以爲父. 智卽波若. 度

謂波羅蜜也. 但□波若不同. 或云智慧. 如叡

法師云. 秦言智慧. 或□爲遠離. 出放光經. 卽

釋道安用. 或□明度. 出六度集經. 或□淸淨.

此出大品. 叡法師用之. 但般若具含智慧明

淨遠離等義. 譯經之人. 唯取其一. 以用□之.

般若能斷衆惑. 遠離生死名相之法. 故云遠

離. 明了無暗. 故稱爲明. 體絶穢染. 名爲淸

淨. 達照解知. 名爲智慧. 雖有諸義. 多用智

慧. 智慧單複. 又各不同. 或單名爲智. 如釋論

及此經. 稱爲智度. 或但名爲慧. 如釋論云. 波

若秦言慧. 或是具□智慧. 經論多爾. 今詳會

此意. 義各有由. 通而言之. 卽智爲慧. 指慧爲

智. 廣略不同. 體無異也

□爲慧者. 凡有四義. 一欲分十度不同. 二開

空有義異. 三明因果差別. 四就凡聖爲異. 十

度不同者. 第六名般若. 此□爲慧. 第十云□

那. 此名爲智. 問. □那爲智. 術□□爲何物.

答. 此云明. 猶是智見之流耳. 空有義異者.

照空名慧. 鑒有爲智. 故此經云. 入一相門. 起

於慧業. 知一切衆生心念. 起於智業. 因果差

別者. 論云. 因名波若. 果變名薩波若. 薩波若

名一切智. 則知波若名之爲慧. 慧名旣劣. 宜

在因中. 智則決了. 故居果地. 又佛照空有皆

盡. 加以一切菩薩未究. 但名慧也. 不得云因

中名智. 果名一切智. 亦不得云因名智慧. 果

名一切智. 但應言因名爲慧果名爲智. 則於

經數: 一七八○

經名: 淨名玄論卷第四

頁數: 八七七

上              欄

因果. 優劣義彰. 凡聖異者. 如涅槃云.  般若

者. 一切衆生. 名此爲慧. 慧名旣通. 則凡聖□

有. 如十大地中定慧之數. 毘婆舍那. 目之爲

見. 謂一切聖人明見理也. □那爲智. 通達決

了也

次□爲智. 凡有三義. 一者慧名旣劣. 智則爲

勝. 今欲稱1難波若. 故名爲智. 二者欲顯其

名語便. 云智度. 若言慧度. 言不便也. 三者欲

明智卽是慧. 名異體同. 故隨擧其一

次合稱智慧. 亦具三義. 一明波若具鑒有無.

故含智慧. 慧則照空. 智便鑒有. 二顯波若通

果及因. 因中般若爲慧. 果地波若爲智. 故三

德中有般若德. 三者欲明六度義含於十. 經

中但明六度. 不明十者. 以般若之名旣含智

慧. 第十智度. 蘊在其中. 問. 旣具三名. 以何

□爲正. 答. 慧爲正□. 餘皆義立. 所以知然.

從多論也. 此經云. 慧與方便. 釋論云. 般若道

方便道. 涅槃云. 般若者一切衆生. □那爲智.

則配諸佛菩薩. 故智非波若. 又第六名慧. 第

十爲智. 皆有彼此二名. 故知以慧爲正. 又論

云. 波若不屬佛. 亦不屬二乘. 但屬菩薩. 菩薩

則道慧道種慧. 佛具一切智一切種智. 又云.

波若名諸法實相慧. 如是等諸文非一. 故以

慧爲正□矣. 問. 若以慧爲正□. 何故經中多

云智慧. 答. 經中多說六度. 故多云智慧. 小說

十度. 故小明慧也. 又六度中. 皆有複□. 如布

施等. 不單名施. 般若亦爾. 雖複是慧. 欲對上

五. 亦存複名. 故言智慧

次□無□義. 有人言. 般若名含五義. 不可正

中              欄

□. 宜以慧當其名. 如釋論七十一卷云. 般若

定實相. 甚深極重. 智慧輕薄. 故不能稱於般

若. 此格提用之. 今謂不然. 釋論乃明不可稱

義. 非不可□也. 問. 稱與□何異. 答. 稱則天

竺已明. □則成於振旦. 反彼爲此. 前後不同.

義門各異. 又論云. 般若定實相. 故不可稱. 不

言多含故. 不可稱故. 此釋爲謬矣. 復有人言.

般若不可稱者. 此明觀照智慧. 不能稱實相

般若. 實相般若. 性相常住. 觀照智慧. 會

境始生. 故實相爲深重. 觀照智爲輕薄. 此

人釋也. 是亦不然. 經以五歎. 歎於般若. 不

歎實相. 云何言實相深重耶. 又言. 般若定實

相. 則實相爲所定. 般若爲能定. 若言實相爲

深重者. 可以實相還定實相耶. 復有人言. 智

慧輕薄. 不能稱般若者. 此是世間智慧. 離生

智慧. 二乘智慧. 不能稱量菩薩大智慧耳. 何

者. 大智慧照實相理. 導成衆行. 餘淺智慧. 豈

能稱那. 此南方人釋也. 今謂不然. 唯云智慧

不能稱於般若. 則不言淺慧. 不稱深慧. 又淺

深俱名爲慧. 則俱是輕薄. □不能稱般若也.

今依論釋之. 論云. 般若定實相. 故深重. 智慧

不能稱也. 所言定者. 定是契會之名. 夫萬化

非無宗. 而宗之者無相虛宗. 非無契. 而契之

者無心. 故聖人以無心之妙慧. 契彼無相之

虛宗. 則內外□冥. 緣智俱寂. 智慧是知照之

名. 豈能稱絶觀般若. 問. 般若云何能契會實

相. 答. 由實相生般若. 故般若能契會實相也.

問. 依此釋者. 猶是淺智. 不能稱於深智. 答.

深則愚智皆絶. 淺則猶有知照. 故非淺智不

下              欄

稱深智也. 問. 定實相旣是契會之名. 與舊辨

冥會. 義何異耶. 答. 語同而意異. 但釋冥會.

自有二師. 一云卽會是冥. 以符合故冥. 冥契

不乖故會. 無優劣也. 此莊嚴龍光之義. 二云

會是符合之名. 冥是混一之義. 則冥勝而會

劣也. 何者. 因中有四義故未冥. 一或未盡. 二

體有生滅. 三智未周圓. 四體依方所. 故但稱

會. 佛果離此四義. 故所以談冥. 冥與無生爲

一. 則境智不分. 無應照異. 而無生不乖俗. 冥

亦不妨會. 佛果擧體冥. 擧體會. 會故應照滿

十方. 冥故一切皆絶. 今總問之. 冥旣與境混

一者. 智爲成境. 爲不作境耶. 若不作境. 云何

言一. 若智作境者. 境旣無知. 智亦無知. 智旣

有知. 則境亦應爾. 以其一故也. 若言與法性

同絶. 故言冥會. 猶與法性異者. 卽於會冥之

日. 猶見境智爲二. 何得經云菩薩般若相應.

不見應與不應. 合與不合耶. 又具四義故. 方

成冥者. 般若敎. 佛智猶有生滅. 則不得稱冥.

照無等法性義. 故無冥實相之義也. 問. 云何

名甚深極重. 答. 夫論可稱. 則不可極重. 良由

極重. 故不可稱. 論主欲釋經不可稱義. 故云

深也. 問. 但應言重. 何故復云甚深. 答. 爲欲

簡擇重義. 非如重物重. 乃是甚深. 故云重耳.

問. 但言深重. 何故復云極耶. 答. 二乘同觀.

□契實相. 但二乘猶如[&FFFF]#馬. 未盡其原. 故不

得般若之名. 不名甚深極重. 今欲簡二乘. 明

菩薩照盡其原. 得名般若. 故云甚深極重也.

問. 智慧何故云輕薄耶. 答. 般若體絶緣觀. 智

慧名定於觀. 般若體絶愚智. 智慧名主知照.

經數: 一七八○

經名: 淨名玄論卷第四

頁數: 八七八

上              欄

般若體絶名字. 智慧則猶涉名言. 故對般若

之重. 明智慧之輕. 對般若之深. 辨智慧之淺.

淺猶薄也. 問. 般若體絶愚智. 何故立智慧名

耶. 答. 不知何以目之. 强名智慧. 雖立智慧之

名. 實不稱般若之體. 問. 但應言般若體深重.

般若名輕薄. 智慧體深重. 智慧名輕薄. 云何

乃言波若深重智慧輕薄. 答. 今依梵本. 則云

般若體深重. 般若名輕薄. 但用此音. 則應云

智慧體深重智慧名輕薄. 恐此義難顯. 故譯

經之人. 借此方智慧. 不能稱梵文般若也. 問.

不可稱與不可量何異. 答. 經有五歎. 謂大事

故起. 不可稱事起. 不可量事起. 無等等事起.

不可思議事起. 旣別有無量事起. 則稱非量

也. 不可量則取無有邊際. 不可稱明甚深至

重. 例如法稱品明舍利不能稱般若經卷. 今

智慧名義不能稱絶觀般若也. 問. 論云. 智慧

小. 般若多. 故不能稱. 云何爲多小耶. 答. 有

人言. 實相則無法不自在故多. 智慧局之於

心故小. 今謂不然. 前就定實相故. 明不可稱.

今約多含義. 明不可稱. 般若體非愚智. 能愚

能智. 智慧唯主於智. 故般若多. 智慧小. 又般

若定實相. 實相旣遍. 般若亦多. 智慧不爾. 故

云小也. 問. 已知般若□不□義. 方便復云何.

答. 常啼云□和俱舍羅大師方便力. □和爲

方便. 俱舍羅名爲勝智. 般若之巧. 名爲□和.

其用旣勝. 名勝智也. 淨名以方便爲父. 取其

生成之能. 大品以□和爲師. 明有訓誨之德.

善巧化物. 不證二乘. 皆大師之力[&FFFF]#

二釋名門  復有三門. 一釋權實. 二解大義.

中              欄

三正二道

一釋權實  通而言之. 二智皆如實而照. □

名爲實. 皆有善巧. 悉稱方便. 就別言之. 則般

若名實. □和稱方便者. 略有八義. 一者般若

照實相境. 從所照爲名. 故稱實. 二者般若從

實相生. 從能生受名. 故稱爲實. 三者如實而

照. 故當體名實. 論云. 般若波羅蜜. 實法不[&FFFF]#

倒. 體離虛妄. 非[&FFFF]#倒慧. 故名爲實. 四者對凡

夫[&FFFF]#倒不實之慧. 故1難波若爲實. 五者對二

乘未實謂實. 故明波若爲實. 六者對方便之

用. 以波若爲體. 故名爲實. 七者對虛故明實.

未是好實. 非虛非實. 乃名妙實. 八者虛義爲

二. 非虛實爲不二. 二與不二. 皆名不實. 非二

不二. 乃名爲實. 是故. 論云. 念相觀已除言語

法亦滅也. 方便者. 是善巧之名. 此義多門. 今

略論十對. 一者直照空有. 名爲般若. 行空不

證. 涉有無著. 故名方便. 此之照巧. 更無二

體. 以巧而照. 故名爲實. 以照而巧. 故名方

便. 問. 能照之智. 共名實智. 所照之境. 同稱

實境. 實智之中. 有空智有智. 實境之中. 有眞

境俗境. 此爲例也. 問. 旣有眞俗. 云何皆名實

境. 俗境. 此爲例也. 問. 旣有 眞俗. 云何皆名實

境. 答. 是如實智境. 故名實境. 從智受名.

又實是眞俗. 非妄稱之. 當體名實. 二者照

空爲實. 涉有爲方便. 如釋論云. 般若將入

畢竟空. 方便將出畢竟空. 是實相名爲實.

般若照空. 故名爲實. 雖復照空. 卽能涉有.

此用旣巧. 名爲方便. 問. 若爾雖復照有.

卽能鑒空. 此用亦巧. 應是方便. 答. 此照

雖巧. 但實智爲體. 故隱其巧名. 與其實稱也.

下              欄

三者以內靜鑒爲實. 外變動爲權. 問. 此義與

前何異. 答. 此明若照若巧靜鑒之義. 皆名爲

實. 以外變動. 故名爲權. 四者般若爲實. 五度

爲方便. 所以然者. 般若爲空解. 空解故名實.

五度爲有行. 有行故名權. 問. 此與上照空爲

實涉有爲權何異. 答. 前明照空照有皆是智

慧. 故以二解分權實. 今約解行以開二門. 空

解爲實. 有行爲權. 與上異也. 問. 有行何故爲

權. 答. 雖復照空. 卽能起行. 此義旣巧. 故名爲

權. 五者照空爲實. 知空亦空. 卽能不證空. 故

名爲權. 所以然者. 二乘不知空亦復空. 以空

爲妙極. 故名但空. 所以證空. 菩薩知空亦空.

名不可得空. 故不證空. 卽能涉有. 故名爲權.

此明重空義. 明空義爲實. 實義卽劣. 知空亦

空. 卽能涉有. 此用旣勝. 故名爲權. 就此二

慧. 更無異體. 初觀心未妙. 故但能照空. 旣轉

精巧. 卽知空亦空. 旣知空亦空. 而不壞假名.

卽能涉有. 始終論之. 猶是一慧. 約巧未巧. 故

分權實. 六者知身苦空無常. 故名爲實. 而不

取滅. 名爲方便. 以生死身實是苦空無常2遇

患之法. 如實照其. 故名爲實. 二乘知此卽滅

之. 故無方便. 菩薩雖知. 而安身所疾. 自行化

人. 3故方便. 七者直知身病. 非故非新. 故爲

實. 而不厭離. 稱爲方便. 此但就有行分權實.

八者淨名託[&FFFF]#毘耶. 不疾之身爲實. 現病之

跡爲權. 此據虛實之義. 以明權實也. 九者以

上照空有二. 爲方便. 照非空有不二爲實. 非

空非有. 卽一實諦. 照一實諦. 故名爲實. 雖非

空有. 而空有宛然. 不動不二. 善巧能二. 故名

經數: 一七八○

經名: 淨名玄論卷第四

頁數: 八七九

上              欄

方便. 十者空有爲二. 非空有爲不二. 照二與

不二. 皆名方便. 照非二非不二. 淨名杜言. 釋

迦掩室. 乃名爲實. 權實多門. 略開十對. 此之

十對. 卽一塗次第. □有經論. 可隨文用之

二解大義  問. 何故般若名摩訶. □和不名

摩訶. 答. 通皆得稱大. 如上云□和拘舍羅大

師方便力也. 別而言之. 般若稱大. 略明十義.

一者實相曠而無邊. 深而無底. 彼無有一法

出法性外. 般若照於實相. 故名大慧. □和雖

巧. 不照實相. 故不名大. 問. 二乘亦照實相.

何不名大. 答. 二乘未盡其邊. 菩薩照究竟底.

故名爲大. 二者三乘實智. 皆從般若中生. 所

以然者. 1所實相旣一. 則能照般若無三. 但

根性不堪. 故於一般若. 2聞爲三乘智慧. 三

乘智慧. 皆攝入般若觀中. 故名爲大. 問. 云何

於般若出生三乘慧. 答. 由實相故生般若. 由

般若故有菩薩. 由菩薩故有佛. 由佛故有三

乘. 則般若爲本. 故出生三乘. 所以名爲大.

問. 三乘同觀實相. 乃以實相爲本. 云何以般

若爲本. 答. 要由諸佛菩薩體悟般若. 然後說

三乘敎. 始得同觀實相. 故般若爲本. 問. 般若

爲本. 出生三乘. 應是三乘通敎. 答. 勝□攝受

正法出生五乘. 猶如大地出四3實藏. 涅槃

云. 卽是聲聞藏出生聲聞. 卽因緣藏出生緣

覺. 卽大乘藏出生菩薩. 可湜三乘通敎耶. 又

如法華明. 長者宅內. 非但具七珍. 亦有[&FFFF]#器

等物. 而名長者大宅. 不名通宅. 般若亦爾. 雖

具有三乘之慧. 而名菩薩法. 不名三乘通敎.

問. 若非三乘通敎. 何故勸三乘同學. 答. 勸三

中              欄

乘人同觀實相. 不勸三乘人同學摩訶般若.

問. 摩訶般若. 何故非三乘通學. 答. 論云. 般

若不屬二乘. 但屬菩薩. 所以然者. 旣稱摩訶

般若. 卽是大慧. 簡非二乘. 故知般若獨菩薩

法. 又此般若名波羅蜜. 波羅蜜者到佛道彼

岸. 二乘不到佛道彼岸. 非波羅蜜. 故摩訶般

若波羅蜜. 獨菩薩法. 不屬二乘. 問. 經但云欲

得聲聞果當學般若. 云何乃言當學實相般

若. 答. 釋論作此判之. 尋文自易見也. 以理推

之. 必非勸二乘人學摩訶波若. 摩訶波若. 旣

是菩薩觀智. 豈令二乘學耶. 如涅槃云. 下智

觀故得聲聞菩提. 上智觀故得菩薩菩提. 此

乃明4二乘同觀中道. 豈可勸中下二智學上

智耶. 問. 摩訶般若乃是獨菩薩法. 而般若敎

中. 說三乘人同觀實相. 則是三乘通敎. 答. 若

爾5般涅槃中說三乘人同觀中道. 應是三

乘通敎耶. 問. 若非三乘通敎. 何故令二乘人

說耶. 答. 長者付財. 凡有二意. 一欲顯敎菩

薩. 二密敎二乘. 此乃是息於二乘同成菩薩.

云何乃言三乘通敎耶. 三者由實相生般若.

實相旣無所依. 則般若亦無所著. 以般若無

所著. 能導成衆行. 亦無所著. 故不住三界中.

不息二乘. 直趣佛道. 以有引導之能. 故名爲

大. 問. 五度本非度. 般若引導. 故名爲度. 亦

應五度本非眼. 般若引導. 故得有眼耶. 答通

義亦類. 別則不齊. 如五盲雖隨有眼者趣道

入城而得度名. 而盲體性. 終自無眼. 五度雖

隨般若趣八正路至佛道城. 而五度體性. 終

非般若. 故開福慧二嚴. 意顯於斯. 問. 金剛般

下              欄

若云. 菩薩不住相布施. 如日光明照見種種

色. 何所云般若導五不成眼耶. 答. 本以般若

爲眼. 五度非眼. 但般若導之. 令成無所得. 不

住三界. 不墮二乘. 直趣佛道. 故名有眼耳. 非

是成般若之眼也. 問. 若衆行中. 以無所得爲

眼. 亦應以無所得爲慧. 云何開福慧二嚴. 答.

無所得則通. 福慧則別. 以無得爲慧. 亦有此

義. 但非般若之慧. 所以然者. 般若有無所得.

復有鑒照. 五度但有無所得. 無有鑒照. 故不

名慧也. 四者五十二種大賢聖位. 皆在般若

藏中. 故名爲大. 所以然者. 合測唯一般若. 但

明昧不同. 故開成五十二位. 五者三大阿僧

祇劫. 修此大慧. 故名爲大. 六者能斷大惑. 所

謂無明. 是故. 經云無明住地. 其力最大. 二乘

雖傾四住. 未能斷之. 菩薩照究實相. 方除此

大惑. 故名爲大. 七者能拔三界內外一切大

苦. 故名爲大. 八者諸大菩薩之所行法. 故名

爲大. 九者於衆行中. 最勝無過. 故名爲大. 十

者信之而得大福. 毁之而招大罪. 故名爲大.

此之十義. 自有遍約緣. 自有具通二慧. 可隨

義配之. 問. 般若待小名大. 不待小名大. 答.

具有二義. 一者待二乘小慧. 故名爲大. 問. 二

乘爲小慧. 菩薩爲大慧. 二乘小般若. 菩薩大

般若. 何故言般若不屬二乘. 二乘心中名道

品耶. 答. 講者不體其旨. □滯此言. 論云. 般

若不屬二乘. 此是摩訶般若菩薩大慧. 故不

屬二乘. 非二乘之人無有空慧也. 二者不待

小名大者. 般若體性是大. 故言不待小. 不如

二乘智慧形凡則大望菩薩則小. 問. 菩薩形

經數: 一七八○

經名: 淨名玄論卷第四

頁數: 八八○

上              欄

二乘則大. 望佛則般若爲小. 故在佛心中. 變

名薩雲若. 寧言體性大耶. 般若是因中之

極. 功在十地. 故名爲大. 不望佛也. 又般若通

因果. 果地般若. 則最上無過. 故體性是大. 如

什公云. 薩1般若卽老般若也. 又言絶待大

者. 待小名大. 雖復絶小. 猶未2不絶大. 爲名

言可及. 故非好大. 大小雙絶. 方是好大. 問.

何文證之. 答. 題云摩訶般若. 般若深重. 智慧

不能稱. 亦摩訶深重. 大不能稱. 卽是證也. 又

照明品云. 不作大小. 名爲摩訶. 復是良證也.

問. 雙絶大小. 可名絶大. 今非大非小. 歎美爲

大. 還復待小. 何名絶待. 答. 此大絶小絶大.

故名絶待. 3今問絶大絶小. 名之爲大. 則待

大待小. 皆名爲小. 乃是大小相待. 何有絶待

大耶. 答. 望前則絶. 觀後便待. 義不相違. 問.

般若之大與涅槃大. 有何異. 答. 通而爲言. 卽

無有異. 是故. 論云. 若如法觀佛般若及涅槃.

是三則一相. 涅槃之照卽是般若. 般若之滅

卽是涅槃. 涅槃無累不盡. 名解脫. 無境不照.

名般若. 眞極可軌. 稱法身. 故具於三德. 名爲

涅槃.  般若卽是涅槃故. 亦具三德. 般若但是

智慧. 旣名爲別. . 涅槃亦但是果. 果亦是別.

問. 般若是涅槃. 三德中一德亦應涅槃. 是般

若三德中一德耳. 答. 亦得爲例. 以般若之別.

成涅槃. 亦取涅槃之別成般若. 般若之別. 卽

是智慧. 涅槃之別. 名爲滅度. 故果德涅槃. 佛

地般若. 皆具總別也. 問. 解脫三德成涅槃. 何

故不言三德成般若. 答. 隨擧一德. 皆攝一切

德. 何故無耶. 但敎起各自有由. 涅槃所興. 正

中              欄

爲斥小乘陸斷不具三德. 歎大涅槃具於三

德. 般若敎興. 正明因行. 斥二乘無二慧. 辨菩

薩具權實也. 問. 涅槃何故據果. 般若何故約

因. 答. 涅槃名滅度. 滅度者. 大患永滅. 起度

四流. 此名必是究竟. 故就果門. 般若名爲慧.

慧猶未決了. 宜約因也

三正二道門  問. 釋論云. 菩薩有二道. 一般

若道. 二方便道. 云何爲二道耶. 答. 有人言.

般若道卽實相般若. 方便道謂方便般若. 是

事不然. 大判二道. 以爲三例. 一今依梵本. 應

言般若道□和道. 二具開此言. 應云慧道方

便道. 三彼此合目. 如論所明. 般若擧彼之稱.

方便有此之名. 今若言實相般若方便般若.

皆稱般若. 則二道不分. 又實相般若是境. 方

便般若是智. 豈可以境智爲二道耶. 設言實

相般若是實慧. 方便般若是方便慧. 以爲二

道. 是亦不然. 論云. 般若方便. 以爲二道. 何

得皆稱般若. 若爾二道應俱名方便. 又立三

般若. 皆就般若道中開之. 一實相般若. 二觀

照般若. 三文字般若. 實相能生般若. 故名般

若. 文字能詮般若. 以所詮爲稱. 亦名般若. 三

觀照當體. 名爲般若

問何故但立此不多不小. 答. 凡有三義. 實相

爲能生之境. 觀照爲所生之智. 文字爲能詮

之文. 要具此三. 不得增減. 又合此三. 以爲三

雙. 實相爲境. 觀照爲智. 謂境智一雙. 境智爲

所詮. 文字爲能顯. 能所一雙. 境智卽自行. 爲

衆生說. 故有文字. 自行化他一雙. 二者實相

卽無爲般若. 觀照卽有爲般若. 所以然者. 論

下              欄

云. 諸法實相者. 心行言語斷. 無生亦無滅. 寂

滅如涅槃. 實相旣無生滅. 故是無爲般若. 實

相能生觀智. 觀智始生. 故名有爲般若. 一切

般若. 唯有此二. 詮此有爲無爲. 名文字般若.

文字從所詮爲名. 通爲無爲. 當體明之. 有爲

所攝. 三者實相常無爲般若. 文字是有爲般

若. 觀照亦通爲無爲. 菩薩累猶未盡. 則未[&FFFF]#

生滅. 故名有爲. 佛則無惑不淨. 無復生滅. 故

是無爲般若. 問. 何故有煩惱. 卽有生滅耶.

答. 以有煩惱. 不得了悟. 本自無生. 故有生

滅. 若無煩惱. 卽悟觀心本自無生. 卽是無爲.

不言轉有爲般若故成無爲也. 故此三門. 總

攝境智爲無爲理敎因果. 故立三也

問. 亦得實相爲實慧. 觀照爲方便以下. 答. 若

以佛性爲實相. 本自有之. 名爲實慧. 觀照修

習始生. 名爲方便也. 此非照有爲方便. 本有

名爲實. 若權若實. 始有之義. 皆名方便. 照空

佛性覺照之義. 名爲實也. 地論人. 眞修般若

則本自有之. 緣修波若. 則修習始起. 性淨涅

槃. 方便淨涅槃亦爾. 此猶是舊本始之義. 問.

與今何異. 答. 本性淸淨. 名爲本有. 約緣始悟

本淨. 故名始有耳. 然正道未曾本始. 亦非增

淨. 又舊宗明爲無爲決4爲是二. 今明未得菩

提. 則無爲成有爲. 若得菩提. 則有爲成無爲.

豈離有爲別有無爲. 如前釋也. 又爲無爲例

然. 諸法本性淸淨. 故名無爲. 未悟本無生滅.

故名有爲. 然般若未曾爲無爲也

問. 般若道旣開三. 方便道亦有三不. 答. 亦有

三. 謂境智文字. 但實慧從境立名. 故必須辨